Diari Oficial de la Generalitat Valenciana


Sumari del DOGV 8672, del 07-11-2019 (2019/10295)

RESOLUCIÓ de 7 d'octubre de 2019, de la Presidència del Consorci Hospital General Universitari de València (CHGUV), per la qual es disposa l'execució de la Sentència número 663/2019, de 31 de juliol, del Tribunal Superior de Justícia de la Comunitat Valenciana, Sala Contenciosa Administrativa, Secció Segona.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8672

Data del DOGV
:   07-11-2019

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2019/10104


Data del document
:   07-10-2019

Organisme emissor
:   Consorci Hospital General Universitari de València

Tipus de document
:   Resolució

RESOLUCIÓ de 7 d'octubre de 2019, de la Presidència del Consorci Hospital General Universitari de València (CHGUV), per la qual es disposa l'execució de la Sentència número 663/2019, de 31 de juliol, del Tribunal Superior de Justícia de la Comunitat Valenciana, Sala Contenciosa Administrativa, Secció Segona. [2019/10185]  
Per mitjà de la Resolució de 8 d'octubre de 2013, de la Presidència del CHGUV (DOGV 7130, 14.10.2013, i correcció d'errades DOGV 7131, 15.10.2013), es van convocar proves selectives d'accés de personal a places del grup A, subgrup A1, de facultatiu o facultativa especialistes, pel torn lliure, corresponents a l'oferta d'ocupació pública de 2012 del Consorci HGUV (DOGV 6915, 03.12.2012), entre les quals s'inclou l'especialitat de farmàcia hospitalària, CO/08/12.  
Per mitjà de l'Acord d'1 de setembre de 2014, de la comissió de selecció designada per a jutjar aquest procés, es van publicar les puntuacions definitives de la fase de concurs de la convocatòria esmentada, desagregades per apartats, i la llista nominal de la persona candidata que havia superat el procés selectiu en haver obtingut la major puntuació total amb 70,21 punts (46,96 en la fase d'oposició i 23,25 en la fase de concurs). Contra aquest acord, l'aspirant Javier Milara Payá, amb DNI 83109209A, va interposar un recurs d'alçada, el qual va ser desestimat mitjançant la Resolució de la Presidència del CHGUV de 10 de desembre de 2014; i després d'esgotar la via administrativa prèvia va interposar un recurs contenciós administratiu. El recurs es va resoldre per Sentència número 274/2016, de 16 de novembre, del Jutjat Contenciós Administratiu número 10 de València, la qual va desestimar les pretensions del senyor Milara Payá.  
Contra aquesta sentència es va interposar un recurs d'apel·lació, el qual es va resoldre amb la decisió de la Sentència número 663/2019, de 31 de juliol, que ara s'executa, i que estima parcialment el recurs plantejat per Javier Milara Payá contra la Sentència 274/2016, de 16 de novembre, la qual considera que se li ha de puntuar el Curs de Patologia Infecciosa per a Farmacèutics d'Hospital, amb una durada de 76 hores, i acreditat per la Secretaria Tècnica de la Comissió de Formació del Sistema Nacional de Salut del Ministeri de Sanitat i Consum amb cinc crèdits 12, i reconeix el dret del recurrent a la seua valoració en la fase de concurs.  
L'annex VI de l'esmentada Resolució de 8 d'octubre de 2013 recull el barem de mèrits aplicable a la fase de concurs de la convocatòria de facultatiu o facultativa especialista, i en l'apartat D.2 s'estableix que els cursos de formació i perfeccionament de 75 i 99 hores es puntuaran amb 2,00 punts cada curs.  
En conseqüència, i d'acord amb la decisió de la sentència que ara s'executa, la puntuació del senyor Milara Payá en la fase de concurs s'incrementaria en 2,00 punts, amb un total de 21,10 punts, dels quals 6,00 corresponen a l'apartat D del barem, cursos de formació i perfeccionament. Aquesta puntuació, sumada als 50,25 punts obtinguts en la fase d'oposició, donaria un total de 71,35 punts en el procés selectiu.  
  
Amb data 1 d'agost de 2019 es notifica al CHGUV la Resolució de 31 de juliol del TSJCV, Sala Contenciosa Administrativa, Secció Segona, per la qual es dicta sentència en aquest assumpte. Contra aquesta sentència, que no és ferma, es pot interposar un recurs de cassació davant de la Sala Tercera del Tribunal Suprem o, si escau, davant de la Sala Contenciosa Administrativa del Tribunal Superior de Justícia de la Comunitat Valenciana. Aquest recurs haurà de preparar-se en el termini de trenta dies comptadors des de l'endemà de la notificació. Atés que no ha sigut objecte de recurs per part del CHGUV, aquesta esdevé ferma i, per tant, es pot acomplir la decisió dictaminada.  
Atesos els pronunciaments continguts en la decisió de la Sentència 663/19, de 31 de juliol, del Tribunal Superior de Justícia de la Comunitat Valenciana, Sala Contenciosa Administrativa, Secció Segona, i de conformitat amb el que disposen l'article 118 de la Constitució Espanyola, com també els articles 17.2 de la Llei orgànica 6/1985, d'1 de juliol, del poder judicial, i 103.2 de la Llei 29/1998, de 13 de juliol, reguladora de la jurisdicció contenciosa administrativa, que estableixen l'obligatorietat de compliment de les sentències i altres resolucions fermes dictades pels tribunals de justícia, resolc:  
Primer  
Declarar que l'aspirant Javier Milara Payá, amb DNI 23541295F, amb una qualificació final de 71,35 punts (50,25 en la fase d'oposició i 21,10 en la fase de concurs), ha superat el procés selectiu de la convocatòria CO/08/12, d'accés a places del grup A, subgrup A1, de facultatiu o facultativa especialista en farmàcia hospitalària, pel torn lliure, corresponent a l'oferta d'ocupació pública de 2012 del CHGUV.  
  
  
Segon  
De conformitat amb el que estableix la base específica 10.13 de les que regeixen la convocatòria, el senyor Milara Payá haurà d'acreditar en el termini de vint dies naturals els requisits exigibles enumerats en la base 9.1 de les generals reguladores dels processos selectius d'accés o ingrés al CHGUV (DOGV 7018, 04.06.2013).  
  
Tercer  
La Direcció de Recursos Humans del CHGUV gestionarà la realització del reconeixement mèdic específic, preceptiu abans de la resolució de nomenament, d'acord amb el que estableix la base 9.2 de les esmentades bases generals.  
  
Quart  
Si dins del termini indicat i excepte casos de força major, degudament acreditats i així apreciats per l'òrgan de gestió de la convocatòria, no presenta la documentació acreditativa, o si d'aquesta es dedueix que no té algun dels requisits exigits, no podrà ser nomenat empleat públic del CHGUV, sense perjudici de la responsabilitat en què poguera haver incorregut per falsedat en la seua sol·licitud de participació o en la documentació aportada fins ara.  
Contra aquesta resolució, les parts legitimades poden promoure un incident d'execució de sentència, de conformitat amb el que disposen l'article 109 i concordants de la Llei 29/1998, de 13 de juliol, de la jurisdicció contenciosa administrativa.  
  
València, 7 d'octubre de 2019.- La presidenta del CHGUV i consellera de Sanitat Universal i Salut Pública: Ana María Barceló Chico.